# இந்தியக் கடற்படை

## வரலாறு

### 21 ஆம் நூற்றாண்டு

21 ஆம் நூற்றாண்டில், உலகெங்கிலும் உள்ள இயற்கை பேரழிவுகள் மற்றும் நெருக்கடிகளின் போது மனிதாபிமான நிவாரணத்திற்காகவும், இந்தியாவின் கடல் வர்த்தக வழிகளை சுதந்திரமாகவும் திறந்ததாகவும் வைத்திருக்கவும் இந்தியக் கடற்படை பயன்படுத்தப்பட்டது.  
இந்தியக் கப்பற்படை கப்பல்கள்]]  
2001-02வது வருடங்களில் இந்திய-பாகிஸ்தான் உறவில் சுமுகமற்ற நிலை நிலவியபோது செயல்படுத்தப்பட்ட ஆபரேஷன் பராக்ரம் என்னும் முப்படையின் ஒருங்கிணைந்த திட்டத்தில் இந்தியக் கடற்படையும் பங்கேற்றது. பன்னிரண்டுக்கும் மேற்பட்ட போர்க் கப்பல்கள் அணிவகுக்கப்பட்டிருந்தன. பின்னர் 2001வது வருடம்,ஆபரேஷன் எண்ட்யூரிங் ஃப்ரீடம் என்னும் செயற்திட்டத்தில் பங்கேற்க மலாக்கா நீரிணை வழியாக சென்ற ஐக்கிய நாடுகள் போர்க்கப்பல்களுக்கு இந்தியக் கடற்படை பாதுகாப்பு அளித்தது.  
2004ஆம் ஆண்டில் நடந்த இந்தியப் பெருங்கடலில் உருவான நில அதிர்ச்சியின் போது, இந்தியக் கடற்படை 27 கப்பல்கள், 19 உலங்கு வானூர்திகள், 6 கடற்படை விமானங்கள் மற்றும் 5000த்துக்கும் மேற்பட்ட கடற்படை வீரர்கள் ஆகியோரை நிவாரணப் பணிகளில் ஈடுபடுத்தியது. இந்திய மாநிலங்களான ஆந்திர பிரதேசம் மற்றும் தமிழ்நாடு மாநிலத்தில் நடந்த *ஆபரேஷன் மாடத்* , அந்தமான் நிகோபார் தீவுகளில் நடந்த *ஆபரேஷன் ஸீ வேவ்ஸ்* ,மாலத்தீவுகளில் நடந்த *ஆபரேஷன் காஸ்டர்* , இலங்கையில் நடந்த *ஆபரேஷன் ரெயின்போ* மற்றும் இந்தோனேசியாவில் *ஆபரேஷன் கம்பீர்* ஆகியவற்றிலும் பங்காற்றியது. இந்தியக் கடற்படை மேற்கொண்ட மிகப்பெரிய நிவாரணப் பணிகளில் இதுவும் ஒன்றாகும். சுனாமி பெருக்கெடுத்த 12 மணி நேரத்திற்குள்ளாகவே, இந்தியக் கடற்படையினர் தமது நிவாரணப்பணிகளை அண்டை நாடுகளில் தொடங்க முடிந்தது; மேலும் பாதிக்கப்பட்ட பகுதிகளுக்கு வெளி நாடுகளிலிருந்து சென்ற முதற் கடற்படையும் இதுவே. 2006வது வருடத்தில், 10 இந்தியக் கடற்படை மருத்துவர்கள் *யூஎஸ்என்எஸ் மெர்ஸி* யில் 102 நாட்களுக்குத் தங்கி, பிலிப்பைன்ஸ், வங்காளதேசம், இந்தோனேசியா மற்றும் கிழக்கு டைமோர் ஆகிய இடங்களில் ஏறத்தாழ 10 மருத்துவ முகாம்களை நடத்தினர். வங்காளதேச சூறாவளிகளிலிருந்து தப்பிப் பிழைத்தவர்களுக்கு நிவாரண பொருட்களையும் இந்தியக் கடற்படை அளித்துள்ளது. மியன்மாரின் நர்கிஸ் சூறாவளியில் பாதிக்கப்பட்டவர்களுக்கு இந்தியக் கடற்படை, உதவிப் பொருட்களை இரண்டு கப்பல்களில் கொண்டு சென்றது.  
கள்]]  
1999வது வருடம் அக்டோபர் மாதம் கடத்தப்பட்ட சப்பானிய சரக்கு கப்பலான எம்வி *அலோந்த்ரா ரெயின்போ* , இந்தியக் கடற்படை மற்றும் இந்தியக் கரையோர காவல் படையின் ஒருங்கிணைந்த முயற்சியால் கடற் கொள்ளைக்காரர்களிடமிருந்து மீட்கப்பட்டது. 2008 இல், கடற்படை சோமாலியா கடற்கொள்ளையர்களை எதிர்த்து ஏடன் வளைகுடா பகுதிக்கு போர்கப்பல்களை அனுப்பியது. இது பல கடற்கொள்ளை முயற்சிகளைத் தடுத்தது, மேலும் நூற்றுக்கணக்கான கப்பல்களை கடற்கொள்ளையர்களால் பாதிக்கப்பட்ட கடல் வழியாக பாதுகாப்பாக அழைத்துச் சென்றது.  
பிப்ரவரி 2011 இல், இந்திய கடற்படை *ஆபரேஷன் சேப் ஹோம்கமிங்* என்ற பெயரில் போரால் பாதிக்கப்பட்ட லிபியாவிலிருந்து இந்திய நாட்டினரை மீட்டது. சனவரி-மார்ச் இடையே, சோமாலிய கடற்கொள்ளையர்களின் கடற்கொள்ளையர் முயற்சிகளைத் தடுக்க கடற்படை "ஆபரேஷன் ஐலண்ட் வாட்ச்" ஐத் தொடங்கியது. இந்த நடவடிக்கை கடற்கொள்ளையர் தாக்குதல்களைத் தடுப்பதில் பல வெற்றிகளைப் பெற்றுள்ளது. 2015 ஆம் ஆண்டு ஏமனில் ஏற்பட்ட நெருக்கடியின் போது, இந்திய கடற்படை *ஆபரேஷன் ரகத்* இன் ஒரு பகுதியாக 3074 நபர்களை மீட்டது, இவர்களில் 1291 பேர் வெளிநாட்டினர். 15 ஏப்ரல் 2016 அன்று, ஒரு போயிங் பி-8ஐ நீண்ட தூர ரோந்து விமானம் ஒரு வணிகக் கப்பலின் மீது பறந்து, கடலில் கடற்கொள்ளையர் தாக்குதலை முறியடிக்க முடிந்தது.  
சனவரி 2024 இல், வணிக கப்பல்கள் மீது ஹவுத்தி தலைமையிலான தீவிரவாதிகளின் தாக்குதல்களை அடுத்து ஏடன் வளைகுடா மற்றும் அரேபிய கடலில் பகுதிகளில் வணிகக் கப்பல்களைப் பாதுகாக்க இந்திய கடற்படை 10 போர்க்கப்பல்களை அனுப்பியது. வழிகாட்டப்பட்ட ஏவுகணைகளை ஏந்திய நாசகாரிக் கப்பல்கள் மற்றும் போர்க் கப்பல்கள் பயன்படுத்தப்பட்டன.